অবৈধভাবে বালি তোলায় বাধা দেওয়ার অভিযোগে বাঁকুড়ায় পুলিশ ক্যাম্পে হামলা!

বাঁকুড়া: বাঁকুড়ায় পুলিশ ক্যাম্পে ঢুকে হামলার অভিযোগ রাজ্যে। জানা যাচ্ছে, প্রায় ৫০ থেকে ৬০ জন দুষ্কৃতী হামলা চালায় উর্দিধারীদের উপর। ঘটনায় আহত ৩, যাদের মধ্যে ২ জন ভলেন্টিয়ার। কিন্তু কেন এই হামলা? জানা যাচ্ছে, অবৈধভাবে বালি তোলায় বাধা দেওয়ার অভিযোগে পুলিশের ওপর হামলা করা হয়েছে দুষ্কৃতীদের তরফ থেকে।

জানা যাচ্ছে, দীর্ঘদিন ধরে দামোদর থেকে অবৈধভাবে বালি তোলা হচ্ছিল। আর এই খবর ছিল পুলিশের কাছে। সেই অনুযায়ী এই অবৈধ পাচারকারীদের ধরতে তৎপর হয় পুলিশ। জানা যাচ্ছে, বাঁকুড়ার সোনামুখীর উত্তরবেশিয়া ক্যাম্পে ঢুকে ৫০-৬০ জন পুলিশকে মারধর করেন বলে অভিযোগ। জানা যায় গোটা ক্যাম্প ভাংচুরও করা হয়। এই ঘটনায় ইতিমধ্যে ৭ জনকে গ্রেফতার করেছে পুলিশ। ধৃতদের বুধবার বিষ্ণুপুর মহকুমা আদালতে পেশ করা হলে বিচারক সকলকেই ১৪ দিনের জেল হেফাজতের নির্দেশ দেন।

আরও পড়ুন: এই রাজ্যে মদের উপর নিষেধাজ্ঞার দাবিতে তোলপাড়, সরকারের উপর বাড়ছে চাপ

জানা যাচ্ছে, হামলাকারীরা সকলেই স্থানীয় কাপালিমানা গ্রামের বাসিন্দা। বেশ কিছুদিন ধরেই উত্তরবেশিয়া ক্যাম্পের পুলিশকর্মীদের সঙ্গে তাঁদের বচসা চলছিল। আর তারপরেই পরিকল্পিতভাবে এই হামলা।

দেখুন অন্য খবর